**He kupu whakamahuki**

**Te Pakeketanga 8+**


**Taumata 3 – 6**

Ko tēnei aratohu kaiako ka tiki atu i ētehi o ngā kōrero tuku iho mō Tamatea Arikinui ka tōia mai ki konei hei kaupapa ako mā ngā ākonga. Ko tēnei aratohu kaiako ka hāngai hoki ki te rauemi kēmu tākaro Hihiri Ake.

Ko te kauwaka ki te tūhura i tēnei kaupapa ko ēnei kei raro iho nei. Ko ēnei kaupapa ka noho hei wāhanga matua mō tēnei rauemi.



* **Tākitimu ki Te Moana Nui ā-Kiwa**
* **Tamatea Arikinui**
* **Mauao**



**Akoranga tōmua**

I mua i te ruku ki ngā kaupapa o tēnei aratohu kaiako ka taea e te kaiako me ngā ākonga ēnei kaupapa te tirotiro.

* Te hekenga mai o Tākitimu i Hawaiki
* Ngā ingoa e waru o te waka o Tākitimu
* Te hononga o Tākitimu waka ki te moutere o Hāmoa
* Te hononga o Tākitimu waka ki te moutere o Whītī
* Te hononga o Tākitimu waka ki te moutere o Tahiti
* Te hononga o Tākitimu waka ki te moutere o Rarotonga
* Orokeu rāua ko Oronaino ngā kaitārai
* Whātonga
* Arutanga rāua ko Kare
* Tangiia
* Tūtapu
* Te whakapapa o te waka o Tākitimu
* Te whakapapa o Tamatea Arikinui
* Tamatea Arikinui rāua ko Toto
* Rongokako rāua ko Muriwhenua
* Ngā mata o Rongokako
* Tamatea Ure Haea rāua ko Ihuparapara
* Ranginui rāua ko Kurapori
* Te pouwhenua o Tamatea Arikinui
* Hukatai me Uenukurangi
* Te mana whenua me te mana moana o Tamatea a Arikinui
* Mauao
* Mangatawa me Maungamana
* Pāpāmoa
* Pukewhānake
* Te taenga mai o Tākitimu ki Aotearoa

**Ngā kai o roto**

**Ngā Kaupapa** **Whārangi**

Ngā wāhanga o Te Marautanga o Aotearoa 3

Wāhanga 1 4

Takitimu ki Te Moana Nui ā-Kiwa

Wāhanga 2 6

Tamatea Arikinui

Wāhanga 3 10

Mauao

Ngā rauemi tautoko 14

**Ngā kaupapa matua**

Ko ēnei ngā kaupapa matua o tēnei puka aratohu kaiako, katoa ēnei kaupapa e hāngai ana ki te kaupapa “Tamatea Arikinui”.

**Wāhanga 1** Tākitimu ki Te Moana Nui a Kiwa

**Wāhanga 2** Tamatea Arikinui

**Wāhanga 3** Mauao

**Te hononga ki Te Marautanga o Aotearoa**

Anei ngā wāhanga o TMoA me ngā whenu o ia wāhanga e hāngai ana ki

ngā kaupapa matua o tēnei aratohu kaiako. Ko ngā ngohe me ngā papa mahi

o ia wāhanga ka hāngai ki ēnei kei raro iho nei.

**Te Pakeketanga 8+**

**Taumata 3-6**

|  |  |  |
| --- | --- | --- |
| **TMoA** | **Whenu** | |
| Tikanga ā-iwi | Te Ao Hurihuri | Te Wāhi me te  Taiao |
| Ngā Toi | Toi Ataata | Ngā Mahi a te  Rēhia |
| Hangarau | Ngā Āhuatanga o te  Hangarau | Te Whakaharatau  Hangarau |

**Wāhanga 1** – **Tākitimu ki te moana nui ā-kiwa**

I mua i te hekenga mai o Tākitimu i Hawaiki ki Aotearoa, he roa tōna haere i Hawaiki me Te Moana Nui ā-Kiwa, he roa hoki tana noho ki ētehi moutere. Ko tēnei wāhanga ka aro ki ētehi o ēnei wāhi me ngā moutere i noho ai ia.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Wāhi me te Taiao**  **4.1**  Ka whakamārama  i ngā whakaatatanga  o te wāhi i ngā  pāhekohekotanga  o te tangata ki  te taiao i ngā wā  o mua. | **Te mahi hokohoko i te moutere o Tonga**  Ko te moutere o Hāmoa tētehi o ngā moutere i noho ai a Tākitimu i tōna terenga i Te Moana nui ā-Kiwa. Ka tae te wā kia wehe te hunga nei i Hāmoa ka whakatere ki te moutere o Tonga. Ko te whakaaro i taua wā kia haria e rātou ētehi whāriki nā rātou anō i raranga kia pai ngā mahi hokohoko i te taenga atu ki Tonga mō ētehi rawa i hiahiatia e te waka o Tākitimu.  Mā te kaiako ngā tikanga raranga whāriki e whakaatu e whakaako ki ngā ākonga. | **He raranga whāriki**  **He mahi takitahi**  Mai i ngā kōrero kua tukuna ki ngā ākonga mō te raranga whāriki, ko tā te ākonga mahi he raranga whāriki pai hei whakaatu ki tētehi wāhanga o te akomanga hei tohu whakamaumahara ki ngā mahi hokohoko i pīkauria e ngā tūpuna o Tākitimu me ngā mahi i Tonga. |
| **Ngā Toi** | **Toi Ataata**  **4.**  Ka whakawhanake ariā, ka whakapakari  pūkenga, ka whakamārama, ka whai  māramatanga te ākonga:  mā te tūhura me te whakamahi  i ngā hua o ngā rawa, rawa tā,  me ngā taputapu;  i ngā mahi o te whiriwhiri  tukanga rawa tā, me te tautohu  taputapu;  mā te whakamahi i ngā tukanga  me ngā rawa tā a te kaitoi. | **Tangiia rāua ko Tūtapu**  Mā te kaiako ngā kōrero taukumekume me ngā kōrero pakanga a Tangiia rāua ko Tūtapu e tuku ki ngā tauira.  Anei tētehi paetukutuku me ngā kōrero mō ēnei tokorua.  <http://archive.hokulea.com/ike/moolelo/tangaiia_and_tutapu.html>  Mutu ana te whāngai atu i ngā kōrero ka noho te akomanga ki te āta wānanga i ngā kōrero mō te tokorua nei me te whakautu i ēnei pātai.   * Ko wai a Tangiia? * Ko wai a Tūtapu? * He aha i riri ai a Tūtapu ki a Tangiia? * He aha i tapaina ai ko te ingoa o te waka i taua wā ko Te Tika a Te Tuahine? * I tae te waka nei ki tēhea moutere? * He aha i tapaina ai ko Te Takipu hei ingoa mō te waka? * Ko wai a Karika? * Ko wai i pakanga ki a Tūtapu? * Ko wai i kōhuru i a Tūtapu? | **He hanga Powtoon**  **He mahi takitahi**  Mā te kaiako e whakaatu i te taupānga “powtoons” ki ngā ākonga ko tā rātou mahi he tuhi powtoons e whakamārama ana i ngā kōrero aruaru a Tūtapu i a Tangiia i Te Moana Nui ā-Kiwa. |
| **Hangarau** | **Te Āhuatanga o te Hangarau**  **3.1**  Ka tautohu, ka whakaputa whakaaro e pā  ana ki:  • ngā whakahiatotanga hangarau i roto  i ngā wā;  • ngā whakapono me ngā uara;  • ngā tikanga ka whakamahia e te tangata | **Hāmoa**  Ko te waka o Tākitimu i tāraitia i te tau 1060 ki te moutere o Hāmoa. Ko ngā tohunga tārai ko Orokeu rāua ko Oronaino he tuakana teina rāua he tamaiti hoki nā te ariki, nā Whātonga.  Mā te kaiako ēnei momo kōrero me ētehi atu kōrero e hāngai ana ki te tāraitanga o te waka o Tākitimu e whāngai ki ngā tauira ka whakautuhia e rātou ēnei pātai:   * Ko wai ngā tohunga tārai waka? * I ahatia ngā tohunga tārai waka? * He aha rāua i pēratia ai? * He aha te momo rākau o te waka? * He aha te ingoa o te waka i taua wā?   Anei tētehi paetukutuku hei tirotiro mā te kaiako, e whakamārama ana i ētehi kōrero mō Orokeu rāua ko Oronaino.  <http://www.ranginui.co.nz/t257kitimu-te-waka.html> | **Rawa Taketake**  **He mahi takirua**  Ko tā te ākonga mahi he āta rangahau i ngā rawa taketake me ngā rauemi i whakamahia e ngā tohunga tārai waka o te tau 1060 ki te tārai waka.  Kei raro nei ētehi rauemi o ēnei rā, ko tā te ākonga mahi he āta rangahau i ngā rawa i whakamahia i ngā rā o mua mō ēnei kei raro iho nei ka āta whakamārama i ia rauemi kua rangahautia.   * Taura * Hēra * Kani * Whao * Nēra |

**Wāhanga 2 –** **Tamatea arikinui**

Ko tēnei wāhanga e aro ana ki ētehi o ngā kāwai rangatira i heke mai i a Tamatea Arikinui.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri**  **5.2**  Ka whakamārama i ngā whakapono me ngā mahi a ngā tāngata o mua kua waihanga i te porihanga o Aotearoa | **Tamatea Arikinui**  Ko tā te kaiako mahi he tuku i ngā ākonga ki te rangahau i ētehi kōrero mō Tamatea Arikinui ka whakautuhia ēnei pātai kei raro iho nei.   * Ko wai a Tamatea Arikinui? * Nō whea a Tamatea Arikinui? * Ko wai te kāpene o Tākitimu waka i mua, i muri hoki i a ia? * Ko wai tōna hoa rangatira? * Ko wai āna tamariki? * I heke ia i te waka o Tākitimu ki whea? * He aha tētehi mahi rongonui āna? | **Tātai pūrongo**  **He mahi takirua**  Mai i ngā kōrero kua rangahaua e ngā ākonga mō Tamatea Arikinui ko tā ngā ākonga mahi he tuhi tātai pūrongo (curriculum vitae) anō nei ko Tamatea Arikinui rāua.  Mā te kaiako ētahi tauira tātai pūrongo e tuku ki ngā ākonga. |
| **Ngā Toi** | **Toi Ataata**  **3**  Ka tūhura, ka whakamahi, ka  whakaatu, ka whakaputa:  i ngā nekehanga i roto i ngā  horopaki huhua;  i ētahi tūmomo nekehanga o  ngā horopaki. | **Rongokako**  Ko tā te kaiako mahi he āta whakamārama i ngā kōrero mō “Ngā tapuwae o Rongokako” ki ngā ākonga kia tino mārama ngā ākonga ki te momo kaha o te rangatira nei.  Anei tētehi pae tukutuku hei tirotiro mā te kaiako e whakamārama ana i ētehi kōrero mō ngā tapuwae o Rongokako.  <https://www.nzherald.co.nz/hawkes-bay-today/news/article.cfm?c_id=1503462&objectid=12096989> | **Peke Roa**  **Mahi takitahi**  Mai i ngā kōrero kua tīpakohia e te ākonga mō Rongokako ko tā te kaiako mahi he whakaako ki ngā ākonga ngā nekehanga me ngā tikanga peke roa me te peke teitei.   * Mō te 2 wiki ka puta ngā ākonga ki te haratau i te peke roa me te peke teitei. * I te wā ka mutu ngā haratau ka tū tētehi whakataetae peke teitei me te peke roa ki waenganui i ngā ākonga o te akomanga. Ko te toa ka whakanuia ka uhia ki te tohu o Rongokako. |
| **Hangarau** | **Te Whakaharatau Hangarau**  **5.2**  Ka tātari i ā rātou mahere hoahoa me ngā mahere hoahoa a ērā atu ki te:  • tautohu i ngā whakatakotoranga pai ake;  • kōwhiri i ngā rawa e tika ana;  • whakarite i te hātepe | **Tamateapōkaiwhenua**  Mā te kaiako e tuku i ngā ākonga ki te rangahau ā-Ipurangi i ngā kōrero mō Tamateapōkaiwhenua ka whakautuhia ēnei pātai.   * Ko wai a Tamateapōkaiwhenua? * Ko wai te Pāpā o Tamateapōkaiwhenua? * Ko wai te koroua o Tamateapōkaiwhenua? * He aha te tikanga o tōna ingoa? * He aha tētehi mahi rongonui āna? | **He mahi pōkai whenua**  **He mahi takirua**  Mā te kaiako te mahi tuhi mapi e whakamārama e whakaako ki ngā ākonga. (treasure map)  Ko te whāinga kia tuhi mapi ia ākonga e tohutohu ana i tōna hoa ki te kimi i tētehi mea nāna anō i huna. Kia 15 neke atu ngā tohutohu kei tēnei mapi hei whai mā te hoa.  Ko te hiahia kia pōkai haere ngā ākonga i te kura e whai ana i te mapi me ngā tohutohu a tōna hoa. |

Wāhanga 3 - **Mauao**

Ko tēnei wāhanga e aro ana ki te mana me te mauri i utaina e Tamatea Arikinui ki runga i ngā whenua me ngā moana o Tauranga. Ko tēnei wāhanga ka titiro ki ētehi o ēnei wāhi.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri**  **4.2**  Ka whakaahua i ngā huarahi e tuhia ai, e maumaharatia ai ngā mahi o mua | **Mauao – Te Tapātanga**  Mā te kaiako e tuku ngā ākonga kia rangahau i ngā kōrero mō Mauao me Pūwhenua, ka taea rānei e te kaiako ēnei kōrero te tuku ki ngā ākonga. Ko te tikanga o te ingoa o Mauao kei roto katoa i ēnei kōrero.  Anei tētehi pae tukutuku hei tirotiro mā te kaiako, e whakamārama ana i ētehi kōrero mō te tapanga o Mauao.  <https://www.tauranga.govt.nz/Portals/0/data/>  community/tangata\_whenua  /file/legend\_of\_mauao.pdf  Whakautua ēnei pātai:   * I takea mai te ingoa Mauao i whea? * Ko wai i tapa te maunga ki taua ingoa? | **Te Tapanga**  **He mahi takitahi**  Ko tā te ākonga mahi he hoki ki te kāinga ki ō rātou whānau ki te kimi i te tikanga i tapā ai rātou ki ō rātou ingoa, mā ngā ākonga e whiriwhiri i tētehi wāhanga o tō rātou ingoa hei rangahau mā rātou. Ka whakautuhia e rātou ngā pātai kei raro iho nei ka tū ka whakapuaki ki te akomanga.   * I takea mai tō ingoa i whea? * Nā wai koe i tapa? |
| **Ngā Toi** | **Ngā Mahi a Te Rēhia**  **6**  Ka tūhura, ka whakamahi, ka whakawhanake mōhio, ka whakamārama:  i tā te tinana me te reo whakatau i roto i ngā horopaki huhua. | **Pepeha**  Mā te kaiako te waiata “Tauranga Moana” e whakaako ki ngā ākonga. Me tika te mau o te akomanga i te waiata me te tikanga o te waiata.  Anei te kiriata tiriata hei āwhina i te kaiako ki te whakaako i te waiata me ngā ringa o te waiata nei ki ngā ākonga.  Ka tīmata te waiata nei i te meneti 2:55  <https://www.youtube.com/watch?v=HcS1fb5CzGo>  Mutu ana te ako i te waiata i roto i te rua wiki, ko tā te ākonga mahi he tahuri ki te tito i tētehi atu whiti mō te waiata nei. | **Tito whiti**  **He mahi takirua**  Mai i ngā kōrero kua rangahau, kua tukuna ki ngā ākonga mō Mauao. Ko tā ngā ākonga mahi he tito i tētehi atu whiti mō te waiata “Tauranga Moana” ka āpitihia ki te waiata. Ka mau tonu ki te rangi tūturu o te waiata, engari ka titoa ko tētehi atu whiti me ētehi ā-ringa hei tautoko i taua whiti. |
| **Hangarau** | **Te Whakaharatau Hangarau**  **4.3**  Ka whakamahia he mahere,  ka whakamātauria kia kitea:  • te whanaketanga;  • te tōtika o te mahi | **Te Pikitanga o Tamatea-arikinui i a Mauao**  I te pikinga o Tamatea Arikinui i te maunga o Mauao i takutaku i a ia tēnei karakia  Tihē mauriora, Tihē uriuri  Tihe nakonako, Ka tū  Ka tau hahā te papa e takoto nei  Ka tū, ka tū hahā te rangi e tū nei  Ka tau, ka tau  Te matuku mai i rarotonga  Ko ia i rukuhia  Manawa pou roto  Ko ia i rukuhia  Manawa pou waho  Whakatina kia tina  Te more i Hawaiki  E pupū ana hoki  E wawau ana hoki  Tārewa tū ki te rangi  Aue kia eke  Eke Tangaroa  Eke Panuku  Whano whano  Haramai te toki  Haumi e, huia e, taiki e  Mā te kaiako ngā ākonga e tohutohu ki te tuhi whakamāramatanga mō tēnei karakia. | **Te tā tūturu (life or direct drawing)**  **Mahi takitahi**  Hei tautoko i ngā kōrero kua tuhia e te ākonga mō te karakia a Tamatea-arikinui. Ko tā te ākonga mahi he tā i tētehi pikitia tūturu o te maunga, kia mārama kehokeho ki te kai tirotiro ko Mauao tērā.  Mā te ākonga te rahi o te pikitia e whiriwhiri ko te mea nui me rite nei tōna āhua ki te maunga tūturu.  Mā te ākonga hoki ngā rauemi tā e whiriwhiri. |

**Ngā rauemi tautoko**

**Pukapuka**

**Annie Potts, D. B. (2013). A New Zealand Book of Beasts: Animals in Our Culture, History and Everyday Life.**

**Ballara, A. (1998). Iwi: The Dynamics of Māori Tribal Organisation from C.1769 to C.1945. Wellington: Victoria University Press.**

**Evans, J. (2009). Ngā Waka o Neherā. The first voyaging canoes. Auckland: Reed Publishing.**

**Smith, P. (2011). Hawaiki: The Original Home of the Maori: With a Sketch of Polynesian History. United States of America: Cambridge University Press.**

**Wendt, A. (1995). Nuanua: Pacific Writing in English since 1980. Hawaii: University of Hawaii Press.**

**Whaanga, M. (2005). A Carved Cloak for Tahu: A History of Ngai Tahu Matawhaiti. Auckland: Auckland University Press.**

**Whatahoro, T. (2011). The Lore of the Whare - Wānanga or the teaching of the Māori College on Religion, Cosmogeny, and History. United States of America: Cambridge University Press.**

**Pae tukutuku**

Ngā rūnanga o Ngāti Ranginui

[*http://www.ranginui.co.nz/t257kitimu-te-waka.html*](http://www.ranginui.co.nz/t257kitimu-te-waka.html)

Kahurangi

*https://www.kahurangi.com/production*

Mangatawa by Heather Basset – A research report

[*https://forms.justice.govt.nz/search/Documents/WT/wt\_DOC\_93400503/Wai%20215%2C%20A044.pdf*](https://forms.justice.govt.nz/search/Documents/WT/wt_DOC_93400503/Wai%20215%2C%20A044.pdf)

The astronomical knowledge of the Māori, genuine and empirical star names.

<http://nzetc.victoria.ac.nz/tm/scholarly/tei-BesAstro-t1-body-d1-d6-d4.html>

Legend of Mauao

<https://www.tauranga.govt.nz/Portals/0/data/community/tangata_whenua/file/legend_of_mauao.pdf>

Hauraki

<http://dl.hauraki.iwi.nz/greenstone/cgi-bin/library.cgi?e=d-01000-00---off-0ocrZz-tribunal--00-1----0-10-0---0---0direct-10---4-------0-1l--11-en-50---20-about---00-3-1-00-0-0-11-1-0utfZz-8-00&cl=&d=HASHc17ef75c53682fe2e14074.6.1&gg=text>

The Legend of Mauao - Mount Maunganui

<https://www.newzealand.com/int/article/the-legend-of-mauao-mount-maunganui/>

Prezi presentation

[https://prezi.com/v0ew\_v9motu7/Tākitimu/](https://prezi.com/v0ew_v9motu7/takitimu/)

The Journal of the Polynesian Society

<http://www.jps.auckland.ac.nz/document//Volume_19_1910/Volume_19%2C_No._3/The_Rarotongan_version_of_the_story_of_Rata%2C_collected_and_translated_by_Stephen_Savage%2C_p_142-157/p1>

**Te Ara – The Encyclopedia of New Zealand**

Ngāti Kahungunu

[*https://teara.govt.nz/en/whakapapa/568/whakapapa-of-kahungunu*](https://teara.govt.nz/en/whakapapa/568/whakapapa-of-kahungunu)

[*https://teara.govt.nz/en/ngati-kahungunu/page-2*](https://teara.govt.nz/en/ngati-kahungunu/page-2)

Tauranga Moana

<https://teara.govt.nz/en/tauranga-moana/page-2>

**Tiriata**

**Tātai raranga – Waka Huia**

<https://www.youtube.com/watch?v=NOlpbM22_Jg&t=282s>

Part 1 of 3 Tauranga Moana elders tell the history of Mauao Mountain

<https://www.youtube.com/watch?v=6dJkRly7W6A&t=21s>

Part 2 of 3 Tauranga Moana elders tell the history of Mauao Mountain

<https://www.youtube.com/watch?annotation_id=annotation_865395&feature=iv&src_vid=6dJkRly7W6A&v=FqLzfSHkgJQ>

**Part 2 of 3 Tauranga Moana elders tell the history of Mauao Mountain**

<https://www.youtube.com/watch?annotation_id=annotation_575466&feature=iv&src_vid=FqLzfSHkgJQ&v=YheMIPWusAU>

